
Nr. 5668 din 21 octombrie 2021
REFERAT DE APROBARE

la proiectul de hotărâre privind modificarea art. 4 din Hotărârea Consiliului local nr. 18 din 26 martie 2018 pentru stabilirea de măsuri privind administrarea și exploatarea sistemului de iluminat public la nivelul comunei Vulcana-Băi
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul  de prezentare şi motivare ale noilor reglementări propuse.
Am iniţiat un proiect de hotărâre, calitate acordată de prevederile  art. 33 din Legea nr. 393/2004 privind Statutul aleşilor locali, cu modificările şi completările ulterioare, raportate la cele ale art. 136 alin. (2), alin. (3) și alin. (8) lit. a) din Ordonanţa de urgenţă nr. 57/2019 privind Codul administrativ, cu modificările și completările ulterioare, având ca obiect: „modificarea art. 4 din Hotărârea Consiliului local nr. 18 din 26 martie 2018 pentru stabilirea de măsuri privind administrarea și exploatarea sistemului de iluminat public la nivelul comunei Vulcana-Băi”.
Sediul materiei privind această capacitate a Consiliului Local îl reprezintă:
a) art. 15 alin. (2), art. 120 alin. (1) și art. 121 alin. (1) și alin. (2) din Constituția României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare; 

d) art. 1 alin. (2) lit. a), art. 41, art. 44 alin. (1) și (2), și art. 45 - 47 din Legea nr. 273/2006 privind finanțele publice locale, cu modificările și completările ulterioare;

e) art. 36 alin. (2) lit. b) și alin. (4) lit. d), precum și pe cele ale art. 126 din Legea administrației publice locale nr. 215/2001, republicată, cu modificările și completările ulterioare,

f) art. 1 alin.(2) lit. f) și art. 13 alin.(2) din Legea serviciilor comunitare de utilități publice nr. 51/2006, republicată, cu modificările şi completările ulterioare;
g) art. 7, art. 9, art. 10, art. 11, art. 13, art. 17 alin. (2) și alin.(4), art. 18 alin.(4), art. 19 alin. (4), art. 23 alin.(1), art. 29 și art. 31-33 din Legea nr. 230/2006 a serviciului public de iluminat public;

h) art. 6 din Hotărârea Guvernului nr. 246/2006 pentru aprobarea Strategiei naționale privind accelerarea dezvoltării serviciilor comunitare de utilități publice, respectiv pct. 1  lit. g),  pct. 2.5  și pct. 6.3.1. lit. f) din Strategie;
Proiectul de hotărâre urmează procedura prevăzută de art. 136 alin. (8) lit. b) din Ordonanţa de urgenţă nr. 57/2019 privind Codul administrativ, cu modificările și completările ulterioare, fiind depus la consilierul privind achizițiile publice din aparatul de specialitate al primarului comunei, în vederea întocmirii raportului compartimentului de resort şi la Comisia de specialitate pentru administrarea domeniului public şi privat al comunei.

Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local privind „modificarea art. 4 din Hotărârea Consiliului local nr. 18 din 26 martie 2018 pentru stabilirea de măsuri privind administrarea și exploatarea sistemului de iluminat public la nivelul comunei Vulcana-Băi”, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia considerației mele.

